    GOOGLE MEKLĒTĀJA LIETOŠANA
APMĀCĪBAS  SENIORIEM


„INFORMĀCIJAS  IZGUVE”

APMĀCĪBU APRAKSTS

Mērķauditorija 
Seniori ar priekšzināšanām datora un interneta lietošanā. Apmācības paredzētas senioriem, kuri, izmantojot Google meklētāju, vēlas atrast ikdienai nepieciešamu informāciju globālā tīmekļa resursos.

Apmācību mērķis un plānotais rezultāts
Sniegt teorētisku un praktisku ieskatu Google meklētāja izmantošanā, veicināt senioru iekļaušanos e-vidē, attīstīt drošu un mērķtiecīgu digitālo tehnoloģiju pielietojumu ikdienas situāciju risināšanā. Apmācības sniegs teorētisku un praktisku ieskatu, primāras zināšanas, lai izprastu, kā kvalitatīvi meklēt nepieciešamo informāciju, kāda ir Google meklētāja specifika un iespējas. 

Norise
Apmācības notiek Saldus novada bibliotēkā. Nedēļā 1 – 2 darba dienas (vienojoties ar grupai ērtāko nedēļas dienu izvēli) no plkst. 10.00 – 13.00. 
Dalība apmācībās ir bez maksas. 

Dalībnieku skaits
Vienā grupā 4 – 8 cilvēki. 

Tehniskais nodrošinājums 
Apmācību programmas apguvei un praktiskām nodarbībām katram dalībniekam pieejams portatīvais dators.

Apmācību satura anotācija
· Google meklētāja lietošana
Internets kā ikdienai noderīgas informācijas izguves rīks – kā, izvēloties atslēgvārdus, ātri un kvalitatīvi atrast sev nepieciešamos resursus. Informācijas mērķtiecīga meklēšana, atlases rīku produktīvs pielietojums, noderīgu interneta lapu saglabāšana, izmantojot grāmatzīmes. Failu (pdf, docx, jpg) lejupielāde/augšupielāde. Klaviatūras taustiņu kombinācijas darbību paātrināšanai – kopēšana, ielīmēšana, ekrāna satura tveršana (ekrānuzņēmums, izgriešanas rīks). Informācijas izguve no valsts un pašvaldības iestāžu mājaslapām un citiem uzticamiem e-resursiem. 
· Drošība internetā. Datu aizsardzība un citi iespējamie riski
Personas datu aizsardzība, autortiesības. Droša saziņa un informācijas apmaiņa tiešsaistē. Krāpniecība, mākslīgais intelekts, dziļviltojumi, viltus (klonētās) mājaslapas, uzmanības saglabāšana, atverot saites un lejupielādējot failus. Medijpratība. Informācijpratība. Kritiskā domāšana.

Apmācību programma
[bookmark: _GoBack]Grupai vienojoties, apmācību saturs var tikt piemērots vai tematiski papildināts.
Detalizēta apmācību programma un informatīvi izdales materiāli (klaviatūras taustiņu kombinācijas, drošības pasākumi interneta lietošanā, noderīgu saišu adreses utt.) pieejami no pirmās apmācību dienas. 

Pieteikšanās apmācībām
· klātienē, pierakstoties Saldus novada bibliotēkā;
· zvanot, tālr. +371 63824909;
· rakstot, e-pasts macibas.biblioteka@saldus.lv; 
· Pieteikšanās individuāli, norādot savu kontaktinformāciju saziņai (tālrunis, e-pasts). Grupu komplektēšana atbilstoši iepriekšējam pierakstam un pieprasījumam. Pēc pieteikšanās Mācību centra darbinieks sazināsies un informēs par tuvāko apmācību laiku. Apmācību datumus nosaka apmācību organizators – Mācību centrs.
